4. pielikums

Ministru kabineta

2020. gada 2. septembra

noteikumiem Nr. 561

**Koģenerācijas elektrostacijas gada pārskats**

Koģenerācijas elektrostacijas gada pārskatā norāda šādu informāciju:

1. Vispārīga informācija par koģenerācijas elektrostaciju:

1.1. komersants (nosaukums, juridiskā adrese, reģistrācijas numurs);

1.2. oficiālā elektroniskā adrese;

1.3. koģenerācijas elektrostacijas atrašanās vieta (adrese vai zemesgabala kadastra numurs);

1.4. koģenerācijas elektrostacijas vai koģenerācijas iekārtas ekspluatācijā nodošanas gads;

1.5. koģenerācijas elektrostacijas vai koģenerācijas iekārtas uzstādītā jauda:

1.5.1. elektriskā (MW);

1.5.2. siltuma (MW)1;

1.6. koģenerācijas tehnoloģija;

1.7. izmantotā kurināmā veids/veidi;

1.8. darbinieku skaits;

1.9. lietderīgās siltumenerģijas lietotājs (nosaukums, juridiskā adrese, reģistrācijas numurs);

1.10. lietderīgās siltumenerģijas izmantošanas veids (karstais ūdens, tvaiks vai dūmgāzu tiešā izmantošana);

1.11. persona, kura saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 1. panta 5. punkta "a" vai "b" apakšpunktu uzskatāma par kapitālsabiedrības patieso labuma guvēju, un dati, kas ļauj šo personu nepārprotami identificēt2;

1.12. spriegums tīklā, kuram pieslēgta koģenerācijas elektrostacija (kV);

1.13. kontaktpersona (elektroniskā pasta adrese, tālruņa numurs), ar kuru birojs var sazināties saistībā ar plānotajām pārbaudēm;

1.14. kontaktpersona (tālruņa numurs), kura var nodrošināt biroja pārstāvjiem piekļuvi koģenerācijas elektrostacijai.

Piezīmes.

1 Koģenerācijas elektrostacijas uzstādītā siltuma jauda, kas atbilst elektrostacijā uzstādīto koģenerācijas iekārtu izgatavotāja noteikto bruto siltumjaudu summai.

2 Ja komersants objektīvu iemeslu dēļ nevar noskaidrot personu, kura uzskatāma par kapitālsabiedrības patieso labuma guvēju, vai nevar iegūt atsevišķas ziņas par minēto personu vai ja šādas personas nav, komersants norāda iemeslus, kuru dēļ ziņas par kapitālsabiedrības patieso labuma guvēju netiek sniegtas.

2. Informācija par koģenerācijas elektrostacijas darbību:

2.1. informācija par koģenerācijas iekārtā patērēto kurināmo1 (pa mēnešiem, kopā gadā):

2.1.1. gāzes patēriņš (1000 m3);

2.1.2. gāzes zemākā siltumspēja (MWh/1000 m3);

2.1.3. gāzes patēriņš (MWh);

2.1.4. gāzes cena2 (EUR/1000 m3);

2.1.5. šķidrā kurināmā patēriņš (t);

2.1.6. šķidrā kurināmā zemākā siltumspēja (MWh/t);

2.1.7. šķidrā kurināmā patēriņš (MWh);

2.1.8. šķidrā kurināmā cena (EUR/t);

2.1.9. cietā kurināmā patēriņš (m3 ber);

2.1.10. cietā kurināmā blīvums (kg/m3 ber);

2.1.11. cietā kurināmā zemākā siltumspēja (MWh/t);

2.1.12. cietā kurināmā patēriņš (MWh);

2.1.13. cietā kurināmā cena (EUR/m3 ber);

2.1.14. kopējais kurināmā patēriņš (MWh);

2.2. informācija par koģenerācijas iekārtā saražoto un izlietoto siltum­enerģiju (pa mēnešiem, kopā gadā):

2.2.1. koģenerācijas iekārtā saražotā siltumenerģija (MWh);

2.2.2. lietotājam pārdotā lietderīgā siltumenerģija (MWh);

2.2.3. lietderīgās siltumenerģijas pārdošanas cena (EUR/MWh);

2.3. informācija par biogāzes ražošanas iekārtā izmantoto kurināmā izejvielu4 biogāzes ražošanai (pa mēnešiem, kopā gadā):

2.3.1. kurināmā izejvielas nosaukums atbilstoši šo noteikumu 7. pielikumam:

2.3.1.1. patēriņš naturālā izteiksmē (t; m3 (norādīt atbilstošo));

2.3.1.2. īpatsvars kopējā izejvielu apjomā (%);

2.4. informācija par koģenerācijas iekārtā saražoto, pārdoto un pirkto elektroenerģiju (pa mēnešiem, kopā gadā):

2.4.1. saražotā elektroenerģija (MWh);

2.4.2. tīklā nodotā elektroenerģija (MWh), tai skaitā:

2.4.3. obligātā iepirkuma ietvaros pārdotā (MWh);

2.4.4. elektroenerģijas tirgū pārdotā (MWh);

2.4.5. pirktā elektroenerģija (MWh);

2.4.6. koģenerācijas iekārtas faktiskais kopējais lietderības koeficients3 (%);

2.4.7. par koģenerācijā saražotu atzīstamā elektroenerģija (MWh);

2.4.8. koģenerācijā saražotās elektroenerģijas pārdošanas cena (EUR/MWh).

3. Neatkarīga akreditēta auditora ziņojums.

4. Pārskata periodā spēkā esoša lietderīgās siltumenerģijas pārdošanas līguma kopija.

5. Regulatora lēmuma kopija par siltumenerģijas tarifu (ja attiecas).

6. Dokumentu kopijas, kuri apliecina ikmēneša pārdotās siltumenerģijas apjomu un cenu.

7. Apraksts par izmantotā kurināmā siltumspējas noteikšanu.

8. Aprēķina piemērs par izmantotā kurināmā siltumspējas noteikšanu.

9. Patērētā kurināmā uzskaites nodrošināšanai izmantoto mēraparātu vai mērlīdzekļu sistēmu uzskaitījums un darbības apraksts.

10. Paskaidrojuma raksts par pārskata gadā veiktajām izmaiņām koģenerācijas elektrostacijā, tai skaitā norādot koģenerācijas elektrostacijas elementus, ko skar attiecīgās izmaiņas.

11. Informācija par elektrostacijas pamatlīdzekļu nolietojumu.

Piezīmes.

1 Sniedz informāciju par tiem kurināmā veidiem, kuri faktiski ir patērēti. Gāzveida kurināmos norāda pēc dabasgāzes parauga. Beramos kurināmos (koksnes šķelda, skaidas, kubikmetros mērāma biomasa) norāda pēc koksnes šķeldas parauga. Citu veidu kurināmos norāda pēc degvieleļļas parauga.

2 Visas cenas un tarifus norāda bez PVN. Dabasgāzes tarifu un patēriņu norāda, ņemot vērā faktisko vai normatīvo zemāko siltumspēju, kas pēc iesniedzēja izvēles lietota informācijas tabulā.

3 Aprēķina, izmantojot šo noteikumu 26.1. apakšpunktā minēto formulu.

4 Aizpilda komersants, kas elektroenerģiju ražo biogāzes elektrostacijā.

Ekonomikas ministrs J. Vitenbergs